《中秋待月终夕阴晦偶书》
宋代·吴中复

待月西楼上，平秋气象分。
辉光唯此夜，遮掩奈浮云。
红烛灯交烂，清香篆自薰。
明年好景在，何处会多闻。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。